রাজকোটে প্রত্যাবর্তন শামির

স্পোর্টস ডেস্ক: চেন্নাইয়ে দ্বিতীয় টি-টোয়েন্টি ম্যাচে বাধ্য হয়ে জোড়া বদল করেছিল ভারত। বাদ পড়েছিলেন রিঙ্কু সিংহ ও নীতীশ রেড্ডি। দলে জায়গা পেয়েছিলেন ধ্রুব জুরেল ও ওয়াশিংটন সুন্দর। রাজকোটে মঙ্গলবার ইংল্যান্ডের বিরুদ্ধে তৃতীয় টি-টোয়েন্টি খেলতে নামছে ভারত। আর সেখানেও দলে এক পরিবর্তন এলো। অর্শদীপ সিংকে বিশ্রাম দেওয়া হয়েছে। তার পরিবর্তে প্রথম একাদশে মহম্মদ শামি (Mohammed Shami)।

এককথায় চোট সারিয়ে অবশেষে রাজকোটে প্রত্যাবর্তন ঘটল মহম্মদ শামির। এবার দেখে নেওয়া যাক ইংল্যান্ডের বিরুদ্ধে তৃতীয় টি২০ ম্যাচে ভারতের প্রথম একাদশে কারা –

সঞ্জু স্যামসন, অভিষেক শর্মা, সূর্যকুমার যাদব (অধিনায়ক), তিলক বর্মা, হার্দিক পান্ডিয়া, ধ্রুব জুরেল, ওয়াশিংটন সুন্দর, অক্ষর পাটেল, রবি বিষ্ণোই, বরুণ চক্রবর্তী এবং মহম্মদ শামি।

অন্যদিকে, পর পর তিন ম্যাচে টস জিতলেন সূর্যকুমার যাদব। আগের দুই ম্যাচের মতো রাজকোটেও প্রথমে বল করার সিদ্ধান্ত নিয়েছেন ভারত অধিনায়ক।