পাকিস্তানের ৯ জঙ্গি ঘাঁটিতে হামলা ভারতের

ওয়েব ডেস্ক: পহেলগাম হামলার বদলায় মঙ্গলবার রাতেই ভারত শুরু করেছে ‘অপারেশন সিন্দুর’ (Operation Sindoor)। হামলার বিষয়ে সরকারের বিবৃতির পরপরই ভারতীয় সেনাবাহিনী সোশ্যাল মিডিয়াতে জানিয়েছে, ন্যায়বিচার প্রতিষ্ঠিত হয়েছে।

ভারতের প্রতিরক্ষা দপ্তর জানিয়েছে, ৯টি জায়গাকে লক্ষ্যবস্তু করে শুরু হয়েছে ‘অপারেশন সিন্দুর’। এই লক্ষ্যবস্তুগুলি কী কী তা জানানো হয়নি। পাকিস্তানি সেনাবাহিনীর কোনও পরিকাঠামোয় আঘাত হানা হয়নি বলেও জানিয়েছে প্রতিরক্ষা মন্ত্রক। তবে সূত্রের খবর, আহমেদপুর শারকিয়ায় মাসুদ আজহারের মসজিদ এবং মুরিদকেতে হাফিজ সইদের মসজিদ ভারতীয় ক্ষেপণাস্ত্রের লক্ষ্যবস্তুতে পরিণত হয়েছে। ওই এলাকায় জঙ্গিরা লুকিয়ে ছিল বলেও জানা গিয়েছে।

অন্যদিকে, এই অপারেশন শুরু হতেই পাঞ্জাব এবং জম্মু-কাশ্মীরের নিয়ন্ত্রণ রেখায় গুলির লড়াই শুরু হয়েছে। জম্মুর পুঞ্চ-রাজৌরি, মেন্ধার, ভিম্বর গালির নিয়ন্ত্রণ রেখায় পাক সেনাবাহিনী ভারী কামান হামলা চালাচ্ছে। ভারতীয় সেনাও সমানভাবে জবাব দিচ্ছে। এর জেরে নিয়ন্ত্রণ রেখায় ব্যাপক উত্তেজনা শুরু হয়েছে।

#PahalgamTerrorAttack

Justice is Served.

Jai Hind! pic.twitter.com/Aruatj6OfA

— ADG PI – INDIAN ARMY (@adgpi) May 6, 2025